b'\n_START_ARTICLE_\nR-73\n_START_PARAGRAPH_\nVimpel R-73 (NATO oznaka AA-11 Archer) je IR-vodena raketa zrak-zrak kratkega dosega. Razvil jo je ruski Vimpel NPO v 1970ih, v uporabo je vstopila leta 1982. Svoj \xc4\x8das je bila najbolj sposobna raketa s kratkim dosegom. R-73 je bila zasnovana kot naslednica R-60. Raketo uporablja ve\xc4\x8d kot 25 dr\xc5\xbeav po svetu._NEWLINE_R-73 ima kriogeni\xc4\x8dno hlajeno IR iskalo. Raketa lahko sledi tar\xc4\x8dam tudi v kotu 75\xc2\xb0od centralne osi rakete. R-73 se lahko izstreli s pomo\xc4\x8djo vizirja na \xc4\x8deladi (HMS), kar precej olaj\xc5\xa1a namerjanje. Raketa ima na vi\xc5\xa1ini doseg do 30 kilometrov, minimalna razdalja do tar\xc4\x8de je 300 metrov. Poleg lovcev uporabljajo raketo tudi helikopterji za samoobrambo. R-73 uporablja tudi mehani\xc4\x8dni usmerjevalnik potiska, kar zelo pove\xc4\x8da manevrirnost rakete.'